#### Dôvodová správa

#### Osobitná časť

K § 1 a prílohám č.1 až 3

V súlade s kolektívnou zmluvou vyššieho stupňa na rok 2022 sa navrhuje zvýšenie základnej stupnice platových taríf zamestnancov pri výkone práce vo verejnom záujme, osobitnej stupnice platových taríf učiteľov vysokých škôl a výskumných a vývojových zamestnancov a zvýšenie platových taríf pedagogických zamestnancov a odborných zamestnancov od 1. júla 2022 o 3 %, v sumách uvedených v jednotlivých tabuľkách.

**K § 2**

   V ustanovení § 2 sa navrhuje zrušiť nariadenie vlády Slovenskej republiky
č. 388/2018 Z. z. ktorým sa ustanovujú zvýšené stupnice platových taríf zamestnancov pri výkone práce vo verejnom záujme v znení nariadenia vlády Slovenskej republiky č. 338/2019 Z. z., ktoré stráca účinnosť vydaním nového nariadenia vlády Slovenskej republiky, ktorým sa ustanovujú zvýšené stupnice platových taríf zamestnancov pri výkone práce vo verejnom záujme od 1. júla 2022 o 3 %.

**K § 3**

Navrhuje sa účinnosť nariadenia vlády, v súlade s  kolektívnou zmluvou vyššieho stupňa vo verejnej službe na rok 2022, na 1. júla 2022.